Β΄ Συνέλευση της Δυτικής Χέρσου Ελλάδος

Η Β΄ Συνέλευση της Δυτικής Χέρσου Ελλάδος ήταν τοπική συνέλευση πού έγινε τον Δεκέμβριο του 1823 στο Μεσολόγγι και συγκεκριμένα από τις 23 Δεκεμβρίου έως τις 31 Δεκεμβρίου. Από κάποιους σύγχρονους η συνέλευση αναφέρεται πρόχειρη και ότι στήθηκε στα γρήγορα από τον Αλέξανδρο Μαυροκορδάτο προς όφελός του. Στην συνέλευση πήραν μέρος οι αρχηγοί των όπλων και οι πρόκριτοι των επαρχιών δυτικά των Σαλώνων όπου αποτελούσαν την Δυτική Χέρσο Ελλάδα. Η συνέλευση υποδέχτηκε στην πόλη τον Λόρδο Βύρωνα και του πρόσφερε την αρχηγία της Δυτικής Ελλάδος αλλά ο Μπάιρον την αρνήθηκε συγκροτώντας δικό του στρατιωτικό σώμα αποτελούμενο από 500 Σουλιώτες. Επίσης αρνήθηκε την συμμετοχή του στην συνέλευση ή την αποστολή εκπροσώπου. Στην σενέλευση επικράτησε μεγάλη αταξία και στάσεις μεταξύ των πληρεξούσιων.

 Όπως αναφέρονται στα Ελληνικά Χρονικά η συνέλευση συγκαλέστηκε για συζητηθούν και να παρθούν αποφάσεις για τα εξής θέματα : Πως να πάψουν οι καταχρήσεις όπου γίνονται στις επαρχίες, και να ασφαλιστούν οι κάτοικοι, ώστε να επανέλθουν στις εργασίες τους και να μην ερημώσουν οι επαρχίες. Πόσα στρατεύματα χρειάζεται να βρίσκονται υπό μισθό και πως μπορούν να βρεθούν τα αναγκαία χρήματα και τρόφιμα. Πως μπορούν τα κατά του εχθρού κινήματα να γίνονται "σύμφωνα και ευτάκτως" για να έχουν καλό αποτέλεσμα. Πως μπορεί να σταματήσει η διχόνοια των στρατηγών και καπετάνιων ως προς την διανομή των επαρχιών. Ποια μέτρα πρέπει να ληφθούν για να επιτευχθεί η γενική ένωση, να παύσουν οι διχόνοιες, και να ενδυναμωθεί περισσότερο η Διοίκηση. Οι εργασίες της συνέλευσης ξεκίνησαν στις 23 Δεκεμβρίου όπου εκφώνησε λόγο ο πρόεδρος του Βουλευτικού Αλέξανδρος Μαυροκορδάτος, στις 24 Δεκεμβρίου ανεγνώστη ο κατάλογος με τους στρατιωτικούς και του εκπροσώπους των επαρχιών, έγιναν διάφορες ομιλίες και συζητήθηκε περί μισθών των στρατιωτικών και τρόποι ευρέσεως πόρων. Επίσης αποφασίστηκε η καταγραφή των εθνικών εισοδημάτων των επαρχιών , μάλιστα όσες επαρχίες είχαν στείλει πληρεξούσιους η καταγραφή ανατέθηκε σε αυτούς. Στις 25 Δεκεμβρίου συζητήθηκε το θέμα της κατάχρησης από τους στρατιωτικούς που λόγω αυτών κινδύνευε η Στερεά με "παντελή ερήμωσην". Συζητήθηκε πάλι το θέμα των μισθών των στρατιωτικών. Στις 26 Δεκεμβρίου συζητήθηκαν τα προβλήματα της προηγούμενης ημέρας, αυτά που συζητήθηκαν, τα οποία "μετά από ικανήν εξέτασιν και προσθαφαιρέσεις ενεκρίθηκαν, και απεφασίσθη να επικυρωθώσι". Στις 27 Δεκεμβρίου αποφασίστηκε ως προς τον αποκλεισμό της Ναυπάκτου να σταλούν 3.000 στρατιώτες από τους οποίους οι 600 θα είναι Σουλιώτες και οι υπόλοιποι από τις επαρχίες. Στις 31 Δεκεμβρίου έγινε επικύρωση των αποφάσεων της προηγούμενης συνεδρίασης, συζητήθηκε το θέμα της "γύμνωσις" των επαρχιών με τους κατοίκους να εγκαταλείπουν τις περιοχές, πάρθηκαν αποφάσεις σχετικά με τους μισθούς των στρατιωτικών και άλλα θέματα για τα στρατεύματα Τα ονόματα κάποιον πληρεξούσιων που καταγράφονται σε υπογραφές εγγράφων της συνέλευσης (ακολουθείται η ορθογραφία των κειμένων) : Η επόμενη συνέλευση, η Γ΄ Συνέλευση της Δυτικής Χέρσου Ελλάδος έγινε το Δεκέμβριο του 1824 στο Ανατολικό. Ιωάννης Ιάκωβος Μάγερ, Ελληνικά Χρονικά, αριθμός 4, 12 Ιανουαρίου 1824 Ιωάννης Ιάκωβος Μάγερ, Ελληνικά Χρονικά, αριθμός 5, 16 Ιανουαρίου 1824 Ιωάννης Ιάκωβος Μάγερ, Ελληνικά Χρονικά, αριθμός 6, 19 Ιανουαρίου 1824 Ιωάννης Ιάκωβος Μάγερ, Ελληνικά Χρονικά, αριθμός 8, 26 Ιανουαρίου 1824